Στρατηγική περιβαλλοντική εκτίμηση χωροταξικών σχεδίων: Το παράδειγμα του Γ.Π.Σ. Δ.Ε. Γαζίου
Creators: name: Ρόιδου, Κωνσταντίνα Γεωργίου
Publisher: name: Aristotle University of Thessaloniki
Year: 2017
Subjects: Περιβαλλοντική εκτίμηση
Επίπτωση στο περιβάλλον
Χωροταξικό σχέδιο
Environmental assessment
Environmental Effect
Spatial plan

description: Η παρούσα μεταπτυχιακή εργασία με τίτλο «Στρατηγική Περιβαλλοντική Εκτίμηση Χωροταξικών Σχεδίων: Το παράδειγμα του Γ.Π.Σ. Δ.Ε. Γαζίου» αποτελείται από δέκα (10) κεφάλαια. Στην εν λόγω μελέτη εντοπίζονται, περιγράφονται και αξιολογούνται οι ενδεχόμενες σημαντικές επιπτώσεις που θα έχει στο περιβάλλον η εφαρμογή του Γ.Π.Σ., καθώς και λογικές εναλλακτικές δυνατότητες, σε περιεκτική μορφή, λαμβανομένων υπόψη των στόχων και του γεωγραφικού πεδίου εφαρμογής του Γ.Π.Σ. Στο πρώτο κεφάλαιο γίνεται μια τεχνική περίληψη του συνόλου της μελέτης. Αναλυτικότερα, παρουσιάζονται τα κεφάλαια της μελέτης και αναλύεται το περιεχόμενο του καθενός από τα κεφάλαια. Στη συνέχεια, στο δεύτερο κεφάλαιο παρατίθενται γενικά στοιχεία της μελέτης, όπως στοιχεία για τις αρχές σχεδιασμού του σχεδίου και στοιχεία για το μελετητή. Έπειτα, στο τρίτο κεφάλαιο αναλύονται η σκοπιμότητα και στόχοι του εν λόγω σχεδίου, καθώς και διεθνείς, εθνικοί και κοινοτικοί στόχοι περιβαλλοντικής προστασίας που αφορούν στο σχέδιο, καθώς και η σχέση του με άλλα σχέδια και προγράμματα. Ακολουθεί το τέταρτο κεφάλαιο, στο οποίο το Γ.Π.Σ. περιγράφεται εκτενώς σχετικά με το γεωγραφικό πεδίο εφαρμογής του σχεδίου, το περιεχόμενο, τα έργα και τις δραστηριότητες που πιθανώς προκύψουν από την εφαρμογή αυτού. Στο πέμπτο κεφάλαιο αναλύονται οι εναλλακτικές δυνατότητες, συμπεριλαμβανομένης και της μηδενικής λύσης και περιγράφονται τα σενάρια εξέλιξης του πληθυσμού της περιοχής μελέτης και εξετάζονται τα αναπτυξιακά σενάρια. Εν συνεχεία, στο έκτο κεφάλαιο αναλύεται η υφιστάμενη κατάσταση του περιβάλλοντος της Δημοτικής Ενότητας (Δ.Ε.) Γαζίου του Δήμου Μαλεβιζίου Ηρακλείου. Συγκεκριμένα, περιγράφεται το φυσικό περιβάλλον, η γεωλογία, το κλίμα, η χλωρίδα και πανίδα, τα νερά, το πολιτιστικό και αρχιτεκτονικό περιβάλλον, οι υφιστάμενες χρήσεις γης και τα οικοσυστήματα. Επιπρόσθετα, εντοπίζονται και ορισμένα περιβαλλοντικά προβλήματα. Ακολουθεί, στο επόμενο κεφάλαιο (έβδομο), ο προσδιορισμός, εκτίμηση και αξιολόγηση των ενδεχόμενων σημαντικών επιπτώσεων της εφαρμογής του Γ.Π.Σ στο περιβάλλον, σε ένα σύνολο περιβαλλοντικών παραμέτρων. Επιπρόσθετα, δίδονται οι προτάσεις, κατευθύνσεις και μέτρα για την πρόληψη, περιορισμό και αντιμετώπιση των ενδεχόμενων δυσμενών επιπτώσεων στο περιβάλλον, σε συνδυασμό με το σύστημα παρακολούθησης των περιβαλλοντικών επιπτώσεων. Στο όγδοο κεφάλαιο παρατίθενται τα στοιχεία της κανονιστικής πράξης περιβαλλοντικής έγκρισης του Γ.Π.Σ. Γενικότερα, το κεφάλαιο περιλαμβάνει τις προτάσεις, κατευθύνσεις και μέτρα για την πρόληψη, περιορισμό και αντιμετώπιση οποιωνδήποτε σημαντικών περιβαλλοντικών επιπτώσεων, καθώς και το σύστημα παρακολούθησής τους. Η εργασία ολοκληρώνεται με το ένατο και δέκατο κεφάλαιο. Στο ένατο κεφάλαιο παρουσιάζονται οι δυσκολίες που ανέκυψαν κατά την εκπόνηση της παρούσας μελέτης. Στο δέκατο κεφάλαιο καταγράφονται οι βασικές μελέτες και έρευνες που εόιναι αναγκαίο να εκπονηθούν πριν την έγκριση των έργων και δραστηριοτήτων που προκύπτουν από την εφαρμογή του Γ.Π.Σ
description: This postagraduate thesis, entitled “Strategic Environmental Assessment for Spatial Plans: The example of the General Local Plan of the Gazi Municipal Department” consists of ten (10) chapters. In this study, significant effects on the environment of the application of proposals and reasonable alternatives (in concise form) are identified, described and evaluated, taking into account the objectives and the geographical scope of the application of the proposals. In the first chapter, a non-technical report of the whole study is included. All the chapters and the content of each chapter are presented. Chapter two includes general elements of the study, such as the planning authority of the project and the consultant. In the third chapter, feasibility and the project objectives are analysed. In addition, national, international, EU environmental protection objectives are included, concerning the design, the way in which both they and the environmental issues have been considered in the preparation stage, as well as the relationship between the project and other projects and programs. Afterwards, in chapter four, the Development Plan is extensively described, regarding its geographic scope, its content and other projects and activities which are likely to arise from its implementation. In chapter five, the alternatives are analysed, including the do-nothing case, and the scenarios of the development of the population of the study area are examined, as well as the development scenarios. In chapter six, the present situation of the Municipal Unit’s environment is presented. The natural environment, the geology, the climate, the flora, the fauna, water, the marine flora and fauna, the cultural and architectural environment, the existing spatial uses and the ecosystems are described. What is more, the existing environmental problems are identified. Chapter seven describes identification, assessment and evaluation of eventual significant environmental impacts coming out of the application of proposals in an abundance of environmental aspects. In addition, suggestions, directions and measures for the prevention, mitigation and remediation of any significant impact on the environment are described, as well as the monitoring of significant environmental impacts. In chapter eight, elements of the regulatory act reference of the environmental approval of the Development Plan are presented. The chapter includes the suggestions, directions, measures for the prevention, mitigation and remediation of any significant impact on the environment and monitoring. The study is completed with chapters nine and ten. In chapter nine, the difficulties that came up during the development of the Assessment are presented. In chapter ten, the basic studies and researches that must be carried out prior to the approval of the projects and activities resulting from the implementation of The Development Plan are presented